ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
22 มิ.ย. 2559

สรุปภาวะตลาดภาคเช้า : แกว่งแคบ – SET แกว่งแคบ หลังฟื้นตัวต่อเนื่องก่อนหน้านี้ ตาม Sentiment ตลาดต่างประเทศ ซึ่งคาดการณ์ว่า ผลประชามติของอังกฤษจะยังอยู่ใน EU ต่อไป อย่างไรก็ตาม ผลโพลล์ยังสูสีระหว่าง IN และ OUT ทำให้ยิ่งใกล้วันประชามติ คือ พรุ่งนี้ ตลาดหุ้นที่ปรับขึ้นมาล่วงหน้าแล้วเริ่ม Upside จำกัด ไปจนถึงมีความเสี่ยงแรงขายเพื่อป้องกันความเสี่ยงก่อนวันทำประชามติ ทั้งนี้ SET ปิดตลาดที่ 1430.36 จุด -0.44 จุด หรือ -0.03% ด้วยมูลค่าซื้อขายที่ระดับ 2.2 หมื่นลบ. กลุ่มหลักพลังงาน แบงก์ และ ICT ปิดบวกลบไม่มากที่ +0.1%, +0.0% และ +0.3% ตามลำดับ ด้านตลาดภูมิภาคแกว่งแคบในแดนบวก
กลยุทธ์ที่แนะนำ :  ช่วงบ่าย: ยังคาด Upside จำกัดบริเวณ 1435 จุด หลังสัญญาณ Technical ในระยะสั้น เข้าสู่ Overbought area และ Sentiment ตลาด จะมีความกังวลกระตุ้นแรงขายเพื่อป้องกันความเสี่ยงก่อนวันประชามติพรุ่งนี้ ซึ่งผลคะแนนยังสูสี โดยกรอบล่างช่วงนี้อยู่ที่ 1420-1425 จุด ซึ่งหากต่ำกว่า จะกลับมาเป็นสัญญาณลบ กลยุทธ์ การซื้อเล่นรอบ หรือลงทุน รอความชัดเจนกรณี Brexit ก่อน ส่วนการเก็งกำไรช่วงนี้ เหมาะกับผู้รับความเสี่ยงได้สูง และควรเน้นไปในทางขายลดพอร์ตมากกว่า ทั้งนี้ หุ้นแนะนำเก็งกำไรตามสัญญาณเทคนิค ได้แก่ BEM (รับ 6.50 ต้าน 6.95 cut 6.30)
 